Tisztelt színházi társulat!

Azzal a kéréssel, javaslattal fordulok a nagytiszteletű előadóművészekhez és színház igazgatósághoz, hogy a Csongor és Tünde című művemet a közeljövőben mutassák be a maguk színházában.

Eme - nem feltétlen csekély - kérés nem csak az én, hanem a maguk, s hovatovább a közönség érdekeit szolgálja. A darab tanítójellege, végső tanulsága, szolgálhatja az ifjú nézők jellemfejlődését. Visszaadná a korábbi korok viselkedéskultúráját, kis illemre és igényességre nevelne. Manapság úgyis ritka a szerelmi kitartás és a hűség, ezen az úton is jó lenne biztosítani a fiatalokat ezek létezéséről. A varázslattal teli világ pedig megkapó, akár még a mesék világába való visszavágyat is felébreszthetni, ami pedig olvasásra buzdít.

A műnek vannak a mai napokra nézve is aktualitásai, ezek hangsúlyozása és megjelenítése mérhetetlenül fontos, hiszen ezzel is toborozzuk a színházlátogatókat, és új, releváns üzenetet tudunk közvetíteni. A szeretetből hozott áldozat, és a csüggedés nélküli küzdelem mit általános „hiánycikk” színpadra vitelére, személyem szerint nagy gondot kell fordítani.

A szereplőválasztást a rendezőre bíznám, bár személyes meglátásom szerint karakterben, és jellemben, a főszereplőkhöz hasonló színészeket kellene választani. A jó tanmese hiteles, és ha a mű nem is feltétlenül csak az, akkor is nehéz átadni a két főszerepet mindössze 5 felvonás alatt. Persze ez nem feltétlen azt jelenti, hogy a színészeknek egy párt kell alkotniuk (a színpadon kívül), de kell, hogy legyen köztük szikra.

A modern kor vívmányai remek lehetőséget biztosítanak a varázsos jelenetek, mozzanatok kivitelezéséhez. Gondolok itt akár fények, hangok, vagy a mozgószínpad használatára. Így lehetne teljesen bevonni a nézőket a Csongor és Tünde varázsába, ez a megfelelő módja a mese csodássá tételének. A mese akkor mese igazán, ha megmagyarázhatatlan fordulatok, átváltozások vannak benne.

Mély tisztelettel és üdvüzlettel:

Vörösmarty Mihály